આંકડાની દૃષ્ટિએ જોઇએ તો સમગ્ર ચિત્ર રામનાથ કોવિંદની તરફેણમાં છે. ૬૩ ટકા મત સાથે રામનાથ કોવિંદનો વિજય નિશ્ચિત છે. રાષ્ટ્રપતિની ચૂંટણીમાં કુલ ૪,૮૯૬ મતદાર છે, જે પૈકી ૭૭૬ સાંસદો છે અને ૪૧ર૦ ધારાસભ્યો છે. નોંધનીય વાત એ છે કે આ વખતે મધ્યપ્રદેશના ધારાસભ્ય નરોત્તમ મિશ્રાને ગેરલાયક ઠરાવવામાં આવતાં હવે કુલ ૪૮૯પ મત રહ્યા છે. રાષ્ટ્રપતિ ચૂંટણીમાં કુલ મતની સંખ્યા ૧૦,૯૬,૯૦૩ છે. એનડીએના ઉમેદવાર રામનાથ કોવિંદને ૬૩ ટકા મત મળવાની સંભાવના છે.